’n Huurmoordenaar het vir Yawei Wu in die hoek van sy kantoor laat kniel, die pistool op hom gerig en die 54-jarige winkeleienaar drie keer in die kop geskiet.
Nou het Wu se familie nie net die polisie nie, maar ook vir Mike Bolhuis van Specialised Security Services by die ondersoek betrek én ’n beloning van R50 000 uitgereik vir inligting wat sal lei tot inhegtenisnames en suksesvolle vervolging.
“Een van die moordenaars het die mense op die onderste vloer aangehou, terwyl die drie ander die kantoor in is. Mnr. Wu is koelbloedig geskiet en toe stap hulle doodluiters uit, so asof dit vir hulle ’n walk in the park was.
Bolhuis en ander bronne kyk na verskeie moontlikhede soos die betrokkenheid van die Chinese Mafia, ’n moontlike sakedispuut of “sakewedywering” vir die onderneming wat reeds sedert 1994 bestaan.